Μονή Αγίου Γεωργίου Καρδίτσας

Η Μονή Αγίου Γεωργίου Καρδίτσας ή Ιερά Μονή Αγίου Γεωργίου "Καραϊσκάκη" βρίσκεται στη Θεσσαλία και την Περιφερειακή Ενότητα Καρδίτσας σε απόσταση περίπου 3 χλμ. νοτιοανατολικά από το Μουζάκι και 2 χλμ. νοτιοδυτικά από το Μαυρομμάτι. Είναι κτισμένη επάνω σε βράχους και την έξοδο του Πορταϊκού ποταμού στον Θεσσαλικό κάμπο. Το μοναστήρι είναι γνωστό και ως «Μονή Γεωργίου Καραϊσκάκη», αφού σύμφωνα με την τοπική παράδοση, κοντά σε αυτό γεννήθηκε το 1782 ο Γεώργιος Καραϊσκάκης.

Ιστορικά στοιχεία
Από το παλιό μοναστηριακό συγκρότημα (κατεδαφίστηκε το 1989) σώζεται σήμερα μόνο το καθολικό, το οποίο κτίσθηκε ή ανακαινίσθηκε στα τέλη του 16ου ή στις αρχές του 17ου αιώνα. Στην πίσω μεριά των δεσποτικών εικόνων του τέμπλου (του Χριστού, της Θεοτόκου, του Τιμίου Προδρόμου και του Αγίου Γεωργίου) αναγράφεται το έτος 1602 ενώ σε άλλο σημείο του το έτος 1599. Οι τοιχογραφίες του εσωτερικού ιστορήθηκαν από τους ιερομονάχους Σεραφείμ από τη Χίο και Δημήτριο Αναγνώστου από το Μέτσοβο το 1719.

Ως ξεχωριστός οικισμός απογράφεται για πρώτη φορά το 1961 στην κοινότητα Μαυρομματίου. Οι απογραφές πληθυσμού είναι:

Εξωτερικοί σύνδεσμοι 

 Το ιστορικό μοναστήρι του Αγίου Γεωργίου στο Μαυρομμάτι Καρδίτσας από την Μηχανή του Χρόνου.
 Το “ανεξήγητο” γκρέμισμα της Μονής Αγίου Γεωργίου Καραισκάκη από τον ιστότοπο https://happenednow.gr/

Παραπομπές

 

Δήμος Μουζακίου
Αγιου Γεωργιου